OzLabs/hebrew-wiki-articles huggingface dataset:
אנדרטת מלחמת ארצות הברית-ספרד

אנדרטת מלחמת ארצות הברית–ספרד (באנגלית: Spanish–American War Memorial) ניצבת בבית הקברות הלאומי ארלינגטון שליד וושינגטון די. סי., בירת ארצות הברית. היא מוקדשת לזכרם של האמריקנים שנהרגו במלחמה. האנדרטה נחנכה בשנת 1902, ארבע שנים לאחר המלחמה.

האנדרטה הוקמה ביוזמת ארגון נשים - האגודה הלאומית של הגברות הקולוניאליות של אמריקה, אשר גם תכננה את האנדרטה וגייסה מתרומות פרטיות את המימון הדרוש להקמתה.

==האנדרטה==
האנדרטה ניצבת בכיכר דשא עגולה בחלקו המערבי של בית הקברות ארלינגטון, בקרבת שלוש חלקות שבהן נקברו חללים של המלחמה. היא עמוד גרניט בגובה של 16 מטרים. בראשה קבועים גלובוס ועליו פסל נשר הפורש את כנפיו כשפניו מערבה. על גבי הגלובוס נמצא תבליט של רצועה ועליה 13 כוכבים, כמספר המדינות החברות המקוריות בארצות הברית. הגלובוס נח על גבי כותרת קורינתית הקבועה בראש העמוד. העמוד עצמו ניצב על גבי בסיס רבוע שתחתיו שתי מדרגות. על ארבע הפאות העליונות של הבסיס הרבוע קבועים 11 כוכבי ארד, 44 בסך הכל. בארבע הפינות של הבסיס התחתון של האנדרטה קבועים כדורי גרניט כהה.

שלט ארד קבוע בעברו המערבי של בסיס האנדרטה, ועליו הכתובת הבאה:

ממזרח לעמוד, מעבר לדרך המקיפה את הכיכר שבה הוא ניצב, הוצבו על גבי כנים ארבעה תותחים שנלקחו שלל מספרד במהלך המלחמה. שניים מהם, במרכז, הם תותחים מודרניים שנלקחו מאוניות ספרדיות. קני התותחים פונים מזרחה. ארבעת התותחים היוו למעשה את האנדרטה הראשונה למלחמה והוצבו במקומם הנוכחי בשנת 1900, לפני הקמת עמוד האנדרטה.

האנדרטה נחנכה בטקס המוני ב-21 במאי 1902 במעמד נשיא ארצות הברית תאודור רוזוולט, שהיה בעצמו מהלוחמים שהשתתפו במלחמה.

בשנת 1964 הוסיפה האגודה הלאומית של הגברות הקולוניאליות של אמריקה שלט ארד שני בעברו המזרחי של בסיס האנדרטה. הוא מוקדש לזכר כל חללי ארצות הברית במאה העשרים.

בשנת 2008 הוסיפה האגודה שלט ארד שלישי, הקבוע על בסיס בקרקע בשוליים המערביים של כיכר הדשא שבה ניצבת האנדרטה. שלט זה מוקדש לכל המשרתים את ארצות הברית.

האגודה ביקשה במקור לחרות על גבי האנדרטה את שמות כל הרוגי המלחמה, אך התברר שמספרם רב מדי לכך. במקום זאת הפיקה האגודה כרך מהודר בעל דפי קלף וכריכת עור שבו נרשמו שמות כל החללים. כרך זה הוצג בתחילה בבית ארלינגטון, ולאחר מכן במשרד באמפיתיאטרון הזיכרון. נכון לשנת 2013 לא ידוע מקומו של הכרך.

==ראו גם==
* אנדרטת האונייה מיין

==קישורים חיצוניים==

* [http://www.arlingtoncemetery.net/saw-memorial.htm האנדרטה], באתר בית הקברות הלאומי ארלינגטון

==הערות שוליים==

מלחמת ארצות הברית–ספרד
מלחמת ארצות הברית–ספרד
אנדרטה
ויליאם מאסטרס

ויליאם האוול מאסטרס (27 בדצמבר 1915 – 16 בפברואר 2001) היה גינקולוג אמריקאי, הידוע ביותר כחבר בכיר בצוות המחקר של מאסטרס וג'ונסון לנושא המיניות. בין השנים 1957 ל-1990 היו מאסטרס ואשתו השנייה, וירג'יניה אי. ג'ונסון, חלוצי המחקר על התגובה המינית האנושית והאבחון והטיפול בבעיות תפקוד והפרעות מיניות.

== חייו ==
ויליאם מאסטרס נולד בקליבלנד, אוהיו לפרנסיס ווין מאסטרס ואיסטברוקס טיילור מאסטרס. לזוג היו שני ילדים, ויליאם הבכור ופרנק הצעיר. ויליאם המתבגר סבל מאוד מנחת זרועו של אביו. פרנסיס היה איש קשה, אוהב שליטה ובעל מזג רע. כל ההחלטות בבית היו צריכות לקבל את אישורו, וכאשר נתקף בהתקפי זעם נהג להכות את ויליאם בחגורה, לעיתים עד שזה דימם.

למרות זאת, ויליאם היה ילד מבריק שהצטיין בבית הספר. דודתו סאלי החליטה לממן את שכר הלימוד שלו והוא למד במכינה לבנים בשם לורנסוויל. מרגע שוויליאם החל בלימודיו, אביו התייחס אליו כאל מבוגר וחדל כמעט לגמרי להעניק לו תמיכה כספית או משפחתית, וויליאם שב לבקר בביתו רק לעיתים רחוקות.

משסיים ויליאם את המכינה, הוא החל ללמוד במכללת המילטון בניו יורק והשלים בה את לימודיו. לאחר מכן, הוא נרשם לבית הספר לרפואה באוניברסיטת רוצ'סטר וקיבל תואר ברפואה. בהמשך, התקבל מאסטרס כחבר סגל באוניברסיטת וושינגטון בסנט לואיס. ב-1942, הוא נישא לאשתו הראשונה, אליזבת אליס, שכונתה ליבי או בטי, ולזוג נולדו שני ילדים. ויליאם מאסטרס נהג להתפלל בכנסייה האפיסקופלית והיה חבר במפלגה הרפובליקנית.

== מחקר בנושא המיניות ==

מאסטרם פגש את וירג'יניה אי. ג'ונסון ב-1957, כאשר העסיק אותה כעוזרת במחקר מקיף של המיניות האנושית. מאסטרס התגרש מאשתו הראשונה, אליזבת אליס מאסטרס, ונישא לג'ונסון ב-1971. השניים התגרשו כעבור שני עשורים, לאחר שמאסטרס התאהב באישה אחרת ונישא לה מאוחר יותר, אולם השניים המשיכו יחד את עבודתם המקצועית.
ראו ערך מאסטרס וג'ונסון.

== מותו ==
ויליאם מאסטרס סבל מסיבוכים כתוצאה ממחלת פרקינסון ומת בטוסון, אריזונה ב-16 בפברואר 2001. אשתו השנייה ושותפתו למחקר, וירג'יניה ג'ונסון, נפטרה ביולי 2013.

== בתרבות הפופולרית ==
בשנת 2013 עלתה סדרת טלוויזיה בשם "הסקס של מאסטרס" המתארת את מחקרם של הזוג מאסטרס וג'ונסון. הסדרה שודרה במשך 4 עונות עד 2016, בכיכובם של מייקל שין וליזי קפלן.

==קישורים חיצוניים==
* 
* 

== הערות שוליים ==

קטגוריה:סגל אוניברסיטת וושינגטון בסנט לואיס
קטגוריה:רופאים אמריקאים
קטגוריה:בוגרי מכללת המילטון
קטגוריה:בעלי תואר דוקטור מאוניברסיטת רוצ'סטר
קטגוריה:אמריקאים שנולדו ב-1915
קטגוריה:אמריקאים שנפטרו ב-2001
יחסי אוסטריה–יוון

יחסי אוסטריה–יוון הם יחסי החוץ בין אוסטריה לבין יוון.

==היסטוריה==
לשתי המדינות יחסים דיפלומטיים מאז המאה ה-19, לאחר עצמאות יוון. שתי המדינות לחמו זו בזו במהלך מלחמת העולם הראשונה ובמלחמת העולם השנייה (שבה הייתה אוסטריה חלק מגרמניה הנאצית). כיום, שתי המדינות הן חברות מלאות באיחוד האירופי, וכמו כן, קיימת קהילה יוונית המתגוררת באוסטריה.

==יחסים דיפלומטיים==
אוסטריה מחזיקה ביוון שגרירות באתונה ו-2 קונסוליות בהרקליון וסלוניקי. מאידך, יוון מחזיקה באוסטריה שגרירות בווינה וקונסוליה כללית בזלצבורג.

==קישורים חיצוניים==

* [http://www.bmeia.gv.at/aussenministerium/aussenpolitik/voelkerrecht/staatsvertraege/bilaterale-staatsvertraege.html?dv_staat=52&mode=country&submit=1&vb_vp_id=54&cHash=076325bf00 <font style="vertical-align: inherit;"><font style="vertical-align: inherit;">רשימת הסכמים דו-צדדיים בין שתי המדינות (בגרמנית)</font></font>]
* [http://www.bmeia.gv.at/index.php?id=70520&L=0 <font style="vertical-align: inherit;"><font style="vertical-align: inherit;">שגרירות אוסטריה באתונה (בגרמנית וביוונית)</font></font>]
* [http://www.mfa.gr/www.mfa.gr/en-US/Policy/Geographic+Regions/Europe/Relationships+with+EU+Member+States/Austria/ <font style="vertical-align: inherit;"><font style="vertical-align: inherit;">משרד החוץ היווני על היחסים עם אוסטריה</font></font>]
* [https://web.archive.org/web/20090508173249/http://www.griechische-botschaft.at/main.php?lg=lo <font style="vertical-align: inherit;"><font style="vertical-align: inherit;">שגרירות יוון בווינה (ביוונית וגרמנית)</font></font>]

==הערות שוליים==
אוסקר בראייסון

אוסקר רנה בראייסון וידאל (בספרדית: Óscar René Brayson Vidal; נולד ב-10 בפברואר 1985) הוא ג'ודוקא עבר קובני. בראייסון התחרה בקטגוריית המשקל מעל 100 ק"ג וזכה במדליית הארד מבייג'ינג 2008. בראייסון מחזיק במדליית כסף מאליפות העולם משנת 2009, שתי מדליות זהב מהמשחקים הפאן-אמריקאיים ו-13 מדליות מהאליפות הפאן-אמריקאית.

==קריירה==
המדליה המשמעותית הראשונה של בראייסון הייתה באליפות הפאן-אמריקאית משנת 2006 בבואנוס איירס, אז התחרה בקטגוריית המשקל מעל 100 ק"ג וזכה במדליית הכסף לאחר שהפסיד לקרלוס הונוראטו הברזילאי בגמר. כשנה לאחר מכן הוא התחרה במשחקים הפאן-אמריקאיים שנערכו בריו דה ז'ניירו וזכה במדליית הזהב כשניצח בגמר את ז'ואאו שליטלר הברזילאי.

ב-15 באוגוסט 2008, בראייסון השתתף במשחקים האולימפיים בבייג'ינג, התחרה בקטגוריית המשקל מעל 100 ק"ג וזכה במדליית הארד. בשמינית הגמר ניצח את קרלוס זגארה הפרואני, ברבע הגמר ניצח באיפון את ז'ואאו שליטלר הברזילאי לאחר שהצליח לרתק אותו ובחצי הגמר הפסיד לעבדולו טנגרייב האוזבקי. הוא נשר לקרב על מדליית הארד שם גבר על מוחמד רזה רודקי האיראני. באותה שנה הספיק לזכות גם במדליית ארד מגראנד סלאם טוקיו היוקרתי לאחר שניצח את דייקי קאמיקווה היפני.

באליפות העולם 2009 שנערכה ברוטרדם, בראייסון זכה במדליית הכסף. בקרב הראשון ניצח את בארנה בור ההונגרי, בשמינית הגמר ניצח את שאבקט איקבולוב הטג'יקיסטני וברבע הגמר ניצח את דורג'פאלם גאנקהויג המונגולי. בחצי הגמר גבר על עבדולו טנגרייב האוזבקי ובגמר נכנע לצרפתי הצעיר טדי רינר.

בשנת 2011 השתתף במשחקים הפאן-אמריקאיים שנערכו בגוודלחרה שבמקסיקו ושוב זכה במדליית הזהב. ברבע הגמר גבר על פאבלו פיגוארואה מפוארטו ריקו, בחצי הגמר ניצח באיפון את לואיס סלזאר הקולומביאני ובגמר ניצח בניקוד ווזארי את רפאל סילבה הברזילאי.

==קישורים חיצוניים==

==הערות שוליים==

קטגוריה:ג'ודוקא קובנים
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:קובנים שנולדו ב-1985
נשים קטנות (סדרה, 2017)

נשים קטנות (באנגלית: Little Women) היא דרמה תקופתית של ה-BBC משנת 2017, עיבוד לרומן באותו שם מאת לואיזה מיי אלקוט שיצא לאור ב-1868. את התסריט כתבה היידי תומאס וביימה ונסה קזוויל. המיני-סדרה כוללת שלושה פרקים והיא שודרה לראשונה בערוץ BBC One ביום הקופסאות של שנת 2017 ובשני הימים הבאים. צוות השחקנים כולל את וילה פיצג'רלד, אמילי ווטסון, מייקל גמבון, ג'ונה האוור-קינג ואנג'לה לאנסברי.

==צוות השחקנים==
* מרגרט "מרמי" מארץ' – אמילי ווטסון
* רוברט מארץ' – דילן בייקר
* מג מארץ' – וילה פיצג'רלד
* ג'ו מארץ' – מאיה הוק
* בת' מארץ' – אנס אלווי (Annes Elwy)
* איימי מארץ' – קתרין ניוטון
* לורי לורנס – ג'ונה האוור-קינג
* ג'יימס לורנס – מייקל גמבון
* הדודה ג'וזפין מארץ' – אנג'לה לאנסברי
* האנה – אלינור מת'וון
* ג'ון ברוק – ג'וליאן מוריס
* אסטל ולנור – נלי הנריון
* פרנק ווהן – פליקס מקנזי-בארו
* קייט ווהן – מיי ביגנול
* חייל – פטריק פלאנרי
* איש צעיר פצוע – פודה סימבו
* ספר – ריצ'רד פפל
* הדודה קרול – קתלין וורנר ייטס
* פרופסור בהר – מארק סטנלי

==הפקה==
הסדרה "נשים קטנות" הוזמנה על ידי מחלקת הדרמה של ה-BBC במאי 2017, יחד עם עשר דרמות טלוויזיוניות נוספות. היידי תומאס, יוצרת הסדרה "מיילדת", עיבדה את הרומן למיני-סדרה, והבימוי נעשה בידי ונסה קזוויל. המפיקים היו Playground Television UK יחד עם PBS Masterpiece.

מקום ההתרחשות של "נשים קטנות" הוא בקונקורד שבמסצ'וסטס, אבל הסדרה צולמה במחוז ויקלו שבאירלנד. הצילומים נערכו בעיר החוף בריי ובאולפני ארדמור החל מיולי 2017.

מעצבת התלבושות האירית Eimer Ní Mhaoldomhnaigh יצרה את התלבושות למיני-סדרה.

==קבלה וביקורת==
בבריטניה קיבלה הסדרה תגובות חיוביות מהתקשורת. בן לורנס מהדיילי טלגרף תיאר את הסדרה כ"דבר הטוב ביותר היחיד בטלוויזיה בחג המולד... תענוג מתחילתו עד סופו - גרסה נוקבת ומצחיקה של הרומן משנת 1869 של לואיזה מיי אלקוט, שבה ארבע האחיות לבית מארץ' נראות הן כדמויות חדשות ומרגשות והן כחברות ותיקות". אלכס או'קונל מעיתון הטיימס כתב: "התסריטאית היידי תומאס ("תקראו למיילדת", "קרנפורד") מזכירה לנו למה אנחנו אוהבים את זה ומראה לנו את הסיפור הקלאסי באור חדש ובהיר."

לפי נתוני הצפייה של B צפו בפרק הראשון 5.17 מיליון איש, ובפרק השלישי צפו 4.38 מיליון איש. בפרק השני צפו פחות מ-4.31 מיליון ולכן הסדרה לא נכללה ברשימת 30 התוכניות הנצפות ביותר של ערוץ BBC1 עבור השבוע שהסתיים ב-31 בדצמבר 2017.

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סרטי מלחמת האזרחים האמריקנית
קטגוריה:סדרות דרמה בריטיות
קטגוריה:מיני-סדרות טלוויזיה
קטגוריה:סדרות טלוויזיה על אחיות
קטגוריה:נשים קטנות
נפטון (יישוב ברומניה)

ה[[חוף בנפטון]]
נפטון (ברומנית: Neptun) הוא יישוב על חוף הים השחור, בחבל דוברוג'ה, ברומניה, בקרבת הגבול עם בולגריה.

היישוב נפטון הוא אחד מששת היישובים המרכיבים את המוניציפיו מנגליה, באזור יער קומורובה (יער של עצי אלון ועצי לבנה), במרחק 38 קילומטרים מקונסטנצה. המקום נבנה בשנות השישים של המאה העשרים, בימי שלטונו של ניקולאה צ'אושסקו והיה מקום הנופש המועדף עליו בימי הקיץ.

המשיכה העיקרית של המקום הוא חוף הים בעל החול העדין, שנחשב לחוף המשובח ביותר ברומניה. בעונה המתאימה המקום סובל מאכלוס יתר, אך יש לו רק 999 תושבי קבע, נכון ל-2011.

== קישורים חיצוניים ==

* [http://evz.ro/neptun-marirea-si-decaderea-statiunii-lui-ceausescu-899886.html Neptun: mărirea şi decăderea staţiunii lui Ceauşescu] 
* [https://www.mangalianews.ro/2017/05/marin-tanase-neptun-olimp-ieri-si-azi-galerie-foto/ NEPTUN-OLIMP, IERI SI AZI] 

קטגוריה:רומניה: ערים
קטגוריה:הים השחור: יישובים
קטגוריה:דוברוג'ה
גורדון (כפר בצרפת)

גורדון (בצרפתית: Gourdon) הוא כפר וקומונה במחוז האלפים הימיים בפרובאנס שבדרום צרפת. הכפר ממוקם בראש צוק תלול בגובה 760 מטר ומפורסם בזכות הנוף הנשקף ממנו אל קניון נהר לו (Loup) שלמרגלותיו, ואל חוף הריביירה, מן העיר ניס ועד הגבול האיטלקי.

המקום מוזכר בכתובים לראשונה ב-1035. בזכות המיקום האסטרטגי היה למקום ערך צבאי כבר בתקופה העתיקה. עדיין קיימים במקום שרידי הביצורים של המוצב הצבאי הרומי.

במקום הוקמה במאה ה-9 מצודת שטו דה גורדון (Château de Gourdon). במאה ה-12 חוזקה והורחבה על ידי נסיכי פרובנס. הוכרזה כמונומנט היסטורי ב-1971. גני המצודה תוכננו על ידי אנדרה לה נוטר, אדריכל הנוף והגנן של לואי ה-14. כיום יש במצודה מוזיאון אקלקטי שהתצוגות בו כוללות יצירות אר דקו, ציורים מהמאות ה-16 וה-17 וכלי נשק עתיקים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פרובאנס-אלפ-קוט ד'אזור: יישובים
יורם שמעון

יורם שמעון (נולד ב-30 ביוני 1964) הוא ראש המועצה המקומית מבשרת ציון מאז 2013.

==ביוגרפיה==
יורם שמעון נולד בשכונת הקסטל במבשרת ציון. הוא השני מבין שבעה ילדים של צביה ובנימין. סיים את לימודיו בתיכון אורט הנביאים בירושלים, שירת ביחידת חימוש בחטיבת שריון וסיים לימודי תואר ראשון במדעי המדינה וסוציולוגיה באוניברסיטה העברית בירושלים. הוא סיים קורס מזכירי חברות ממשלתיות וקורס יועצי השקעות ומנהלי תיקים בכירים. בין התפקידים הציבוריים אותם מילא: דירקטור במועצה הישראלית לצרכנות, מזכיר האגודה לתרבות הדיור בין השנים 1991–2013.

שמעון מכהן כחבר במועצה המקומית מבשרת ציון מאז 2003. בשנת 2008 התמודד לראשונה לראשות המועצה אך הפסיד בבחירות בהן ניצח אריה שמם. בבחירות לרשויות המקומיות שהתקיימו ב-2013 התמודד ברשימה עצמאית ונבחר לראש מועצת מבשרת ציון לאחר סיבוב שני בבחירות. בבחירות 2018 נבחר לקדנציה נוספת, לאחר שהיה המועמד היחיד שהתמודד בבחירות.

שמעון היה נשוי לליאת שמעון, ולשניים נולדו שני בנים - גיא ואיתי. בנם הצעיר איתי נפטר ממחלת הסרטן.

בשנת 2017 נעצר שמעון ונחקר בעקבות חשדות לעבירות מרמה והפרת אמונים בהן מעורב לכאורה גם איש העסקים רמי לוי, וחשדות נוספים הקשורים לטוהר המידות בענייני המועצה, ונשלח למעצר בית. בסיום החקירה הודיעה המשטרה כי אין תשתית ראייתית להעמדתו לדין, ובאוגוסט 2018 הודיעה הפרקליטות על סגירת התיק נגדו מחוסר אשמה.

===פעילותו כראש המועצה המקומית מבשרת ציון ===

יורם שמעון החל את כהונתו כראש המועצה בשנת 2013 לאחר התמודדות מול חמישה מועמדים לראשות המועצה. סיעתו, סיעת "חי הדרך האמיצה" זכתה בשלושה מנדטים. בבחירות לרשויות המקומיות בשנת 2018 היה שמעון המועמד היחיד לראשות המועצה וזכה בתמיכת 90% מהתושבים. הסיעה בראשותו, סיעת "חי בראשות יורם שמעון" זכתהב־8 מנדטים מתוך 15 במליאת המועצה.

בבחירות לרשויות המקומיות שהתקיימו בשנת 2024 נבחר בפעם השלישית לראשות המועצה עם 7 מתוך 15 מנדטים במליאת הרשות, ובכך היה לראש המועצה הראשון שנבחר במבשרת ציון בפעם השלישית.

שמעון הודיע במאי 2023 על הצטרפות עיריית מבשרת ציון לנעים בסופ"ש בהפעלת קווי שירות חינמיים לגוש דן בשבתות ובחגים. הדעות ביישוב על הפרויקט היו שנויות במחלוקת והוא זכה לביקורת מקרב חלק מהציבור הדתי ביישוב. בנוסף, חרדים קיצונים איימו עליו ועל חיי בני משפחתו.<ref></ref>
יורם שמעון והרמטכ״ל הרצי הלוי, 2023

==קישורים חיצוניים==

== הערות שוליים ==

קטגוריה:ראשי מועצת מבשרת ציון
קטגוריה:בוגרי תיכון מכללת אורט (ירושלים)
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1964
בדפורד OY

בדפורד OY (באנגלית: Bedford OY) היא משאית צבאית, בעלת הנעה 2x4, מתוצרת יצרנית הרכב המסחרי הבריטית Bedford Vehicles , אשר יוצרה בין השנים 1939 - ? עבור הכוחות המזוינים של בריטניה ותרמה למאמץ המלחמתי במלחמת העולם השנייה כולל המערכה בנורמנדי.

לדגם ה"בדפורד OY" יועדו מגוון שימושים צבאיים. בין שימושיו: אמבולנס, מכלית, כבאית, משאית אספקה.

הגרסה המשוריינת של דגם ה"בדפורד OY" היה קרוי "Bedford OXA" .

=="בדפורד OY"==
* בסיס גלגלים קצר
* בסיס גלגלים ארוך
* מנוע בנזין
* מכל דלק - 145 ליטר
* טווח נסיעה - 450 ק"מ
* מערכת חשמל - 12 וולט
* צמיגים: 10.50 - 16

==תמונות==
<gallery mode="packed" heights="120">
קובץ:Photograph; ambulances at a reception tent Wellcome L0022276.jpg | "בדפורד OY" כאמבולנס צבאי
קובץ:Old tanker (1392130323).jpg | "בדפורד OY" - מיכלית
קובץ:Invasion Build-up- Preparations For the D-day Landings, UK, 1944 D20411.jpg | משאיות "בדפורד OY" לפני הפלישה לנורמנדי
קובץ:British Army Recruiting Campaign H43064.jpg | משאיות "בדפורד OY"
קובץ: The British Army in the United Kingdom 1939-45 H30616.jpg | "בדפורד OY"
קובץ:The British Army in North Africa 1941 E6686.jpg | משאיות "בדפורד OY" בצפון אפריקה (1941) 
קובץ:Bedford fire lorry at Shoreham airshow 1.jpg | "בדפורד OY" - ככבאית 
קובץ:Bedford fire lorry at Shoreham airshow 2.jpg | "בדפורד OY" - ככבאית 
קובץ:Bedford OXD.JPG | "בדפורד OXD"
קובץ:Bedford O series truck in British Railways livery first reg January 1945 3519cc.JPG | "בדפורד OY"
קובץ:Bedford petrol Bowser & Hurricane (9649222728).jpg | "בדפורד OY" כמכלית דלק של חיל האוויר הבריטי

</gallery>

==ראו גם==
* גרין גודאס
* בדפורד סוג S
* בדפורד TJ

==לקריאה נוספת==
* [https://www.google.co.il/search?q=Bedford+OY)&tbm=isch&source=iu&ictx=1&fir=3OVuBnxzgElP2M%253A%252Cfa2HY206fHLqhM%252C_&usg=__nDollFrbAkKjfHH0cCwuy5V5DFc%3D&sa=X&ved=0ahUKEwj90c3Cy9faAhVIJ1AKHYYpAN8Q9QEINjAE#imgrc=3OVuBnxzgElP2M: "בדפורד OY" - תמונות]
* [https://web.archive.org/web/20180426213719/http://farm5.clik.com/islesburghphotoclub/_photo_10587948.html "בדפורד OY" - תמונה] (farm5.clik.com/islesburghphotoclub)

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1939
קטגוריה:משאיות
קטגוריה:אמבולנסים
קטגוריה:כבאיות
קטגוריה:כלי רכב צבאיים
קטגוריה:משאית מכלית
קטגוריה:מכוניות בריטיות
OY
יצחק בן-רובי

יצחק בן-רובי (בספרדית: Yitzhak Ben-Ruby; 25 במרץ 1903 – 2 בנובמבר 1977) היה איש ציבור ופעיל ציוני יליד יוון, סופר, עורך, משורר, מחזאי ועיתונאי לאדינו וספרדית שפעל ביוון ובישראל. שימש כמנהל סניף קרן קיימת לישראל בסלוניקי, וכציר בקונגרס הספרדי העולמי השני.

==קורות חיים==
נולד ב-25 במרץ 1903 (בספרדית: Yitzhak Ben-Ruby; כ"ו באדר ה'תרס"ג) בסרס שביוון, בנם של לאה בת יצחק דה-בוטון, ממשפחת בנקאים מקושטא, וביטי בן-רובי, רוקח ונצר למשפחת רבנים ורופאים ידועים.

בשנת 1913 עברו עמו הוריו לסלוניקי, ושם למד בבית הספר של כל ישראל חברים ובבית הספר "לה מיסיון לאיר פראנסיז", אצל המשורר רוז'יר מילליט, מומחה ההיסטוריה היהודית קאידו קובו והמשורר הנרי מרקס.

כשבגר נישא לדורה בת יוסף קמחי, והחל לעבוד בבנק "די-שלוניק" ושימש גם כמזכירו הראשי. בהמשך גם נמנה עם מייסדי ומנהלי אגודת פקידי הבנקים ביוון, ושימש כמזכיר וכחבר ההנהלה של חברת הטבק "אוסטרו איליניק" שהעסיקה אלפי עובדים יהודים.

כפעיל ציוני, שימש כחבר אגודת צעירי ציון בסלוניקי, כמזכירה הראשי של הפדרציה הציונית ביוון, כמנהל הסניף המקומי של קרן קיימת לישראל וכיושב ראש האגודה הציונית "התחיה" שבאתונה. כן נמנה עם פעילי ומנהלי מוסדות הסיוע הסוציאלי מטעם וועד הקהילה היהודית, ובהם הליגה למלחמה בשחפת ובית החולים לחולי רוח.

עבודתו הספרותית כללה כתיבת שירים, פואמות ומחזות תיאטרון. כעיתונאי, כתב בעיתוני הלאדינו "לה רינאסינסיה ג'ודיאה" ו"לי-פרוגרי", ובירחון הצרפתי "קוניטר".

ב-8 באוגוסט 1945 עלה לארץ ישראל עם אשתו, כמנהל עליית הנוער מיוון, שבמסגרתה עלו עמו ארצה 250 נערים.

בישראל המשיך בכתיבת מחזות ונובלות, וכתב גם מאמרים עבור העיתונים "אנאליס סירב' אנטינוס" ממדריד, וב"הבמה העברית" ממקסיקו. כן היה מרצה בפני עולים במעברות ובמושבים ברחבי הארץ, ופעמיים בשבוע היה סוקר את המתרחש במחנות העולים בפינה מיוחדת ברדיו קול ישראל בספרדית.

בארץ גם נמנה עם פעילי ארגון ההגנה, ובהמשך שירת במילואים בצה"ל. כן היה פעיל בלשכת הבונים החופשיים "מוריה", שימש כחבר ההסתדרות, וניהל וערך מטעמה את העיתונים "איל-אב'יניר" בספרדית ו"לאב'יניר" בצרפתית. ב-9 באפריל 1954 נבחר לשמש כציר בקונגרס הספרדי העולמי השני מטעם סניף תל אביב של הסתדרות העובדים הכללית.

כשיצאה לאור בישראל גרסה מחודשת של עיתון הלאדינו הטורקי "איל טיימפו", שימש כעורכו.

כפעיל מפא"י, הרצה בכנסים שונים של המפלגה שנערכו ברחבי הארץ.

בחודש פברואר 1960 נערך לכבודו ערב הוקרה בתל אביב, בהשתתפות חבר הכנסת מנחם כהן, לילי מנחם, אברהם אלמליח והרב יעקב משה טולידאנו.

הלך לעולמו ב-2 בנובמבר 1977 (כ"א בחשוון ה'תשל"ח), ונקבר בבית העלמין נחלת יצחק.

==חיבוריו==
* בלום היהודי - מחזה קומדיית דרמה, שלושה חלקים
* מטורפים ברצינות - מחזה ששוחק על ידי מחלקת הדרמה של מחלקת התרבות בהסתדרות, שלושה חלקים
* 193 - נובלה
* איל סיקריטו דיל מידו - רומן
* שימון-שימון - חיבור הומוריסטי, שהוקרא ב"קול ישראל לגולה" בספרדית

==קישורים חיצוניים==
* 

==הערות שוליים==

קטגוריה:בוגרי בתי ספר של כל ישראל חברים
קטגוריה:חברי צעירי ציון
קטגוריה:פעילים ציונים ביוון
קטגוריה:בנקאים יהודים יוונים
קטגוריה:תעשיינים יהודים
קטגוריה:מחזאים יהודים
קטגוריה:סופרים יהודים יוונים
קטגוריה:סופרים כותבי לאדינו
קטגוריה:עיתונאים יהודים יוונים
קטגוריה:עורכי עיתונים בלאדינו
קטגוריה:עיתונאים כותבי לאדינו
קטגוריה:משוררים יהודים יוונים
קטגוריה:עולים לאחר מלחמת העולם השנייה
קטגוריה:ישראלים ילידי יוון
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1903
קטגוריה:ישראלים שנפטרו ב-1977
יחסי בוסניה והרצגובינה – מלזיה

יחסי בוסניה והרצגובינה–מלזיה הם היחסים הדו-צדדיים בין בוסניה והרצגובינה לבין פדרציית מלזיה.

== סקירה כללית ==
באוקטובר 1993, במהלך מלחמת בוסניה, ראש ממשלת מלזיה, מחתיר מוחמד, שלח קבוצה של חיילים מלזיים על מנת להשתתף בפעולות השלום של האו"ם עקב חשש להפרת זכויות האדם בבוסניה ובהרצגובינה. בנוסף, מוחמד קרא לארגון לשיתוף פעולה אסלאמי על מנת למצוא פתרון מתאים. לאחר הכרזת העצמאות של המדינה, שתי המדינות כוננו יחסים ומלזיה הכירה בבוסניה ובהרצגובניה כמדינה עצמאית.

== יחסים כלכליים ==
בוסניה והרצגובינה ומלזיה מקיימות שיתוף פעולה מסחרי וכלכלי:

* בשנת 2015, שווי הסחורה שיוצאה ממלזיה לבוסניה והרצגובינה הגיעה לסך 8.77 מיליון דולר אמריקאי והיא כללה בעיקר שמן דקלים, מחשבים, טלפונים, מזגנים, בגדי גומי ומוצרי חשמל אחרים. באותה שנה, שווי הסחורה שיוצאה מבוסניה והרצגובינה למלזיה הגיעה לסך 3.29 מיליון דולר אמריקאי והיא כללה בעיקר חומרי נפץ, תחמושות ועוד.
* בשנת 2014, שווי הסחורה שיוצאה ממלזיה לבוסניה והרצגובינה הגיעה לסך 10.3 מיליון דולר אמריקאי והיא כללה בעיקר טלפונים, מחשבים, בגדי גומי ועוד. באותה שנה, שווי הסחורה שיוצאה מבוסניה והרצגובינה הגיעה לסך 181 אלף דולר אמריקאי והיא כללה בעיקר מכוניות, משאבות ועוד.

== ייצוג ==

* בוסניה והרצגובינה מיוצגת במלזיה על ידי שגרירות בקואלה לומפור, בירת מלזיה.
* מלזיה מיוצגת בבוסניה והרצגובינה על ידי שגרירות בסרייבו, בירת בוסניה והרצגובינה.

==קישורים חיצוניים==

== הערות שוליים ==
יחסי מזרח טימור – מלזיה

יחסי מזרח טימור–מלזיה הם היחסים הדו-צדדיים בין הרפובליקה הדמוקרטית של מזרח טימור לבין פדרציית מלזיה.

== סקירה כללית ==
מאז 1999, מלזיה תורמת רבות על מנת לשמור על שלום במזרח טימור. מלזיה סיפקה סיוע למזרח טימור בתחום פיתוח משאבי האנוש באמצעות תוכניות הכשרה שונות. על פי דברי ממשלת מזרח טימור, מלזיה נחשבת מודל לפיתוח ארצות. למרות שבין המדינות לא כוננו לעולם יחסים דיפלומטיים רשמיים, היחסים בין שתי המדינות טובים מאוד, ומלזיה תומכת במידה רבה במזרח טימור.

== יחסים כלכליים ==
שתי המדינות פועלות על מנת להרחיב את היקף הסחר ביניהן. מלזיה מפעילה מספר רב של מסעדות ובתי ספר במזרח טימור ומספקת לה חומרי בנייה. סך הסחר בין שתי המדינות גדל מ-10 מיליון דולר בשנת 2012 ל-21.2 מיליון דולר בשנת 2013. ממשלת מזרח טימור הביעה את התעניינותה לשיתוף פעולה בתחומי הגז והנפט.

== ייצוג ==
* מלזיה מיוצגת במזרח טימור על ידי שגרירות בדילי, בירת מזרח טימור.
* מזרח טימור מיוצגת במלזיה על ידי שגרירות בקואלה לומפור, בירת מלזיה.

== קישורים חיצוניים ==

== הערות שוליים ==
נחל צפית

גב מים בנחל צפית, 2014
נחל צָפִית (בערבית: ואדי אלמֻראקאבּ) הוא אפיק נחל בצפון רכס חצרה ליד מצד תמר ומעלה תמר, מדרום לים המלח. אורכו כ-25 קילומטר. אפיק הנחל מתחיל מערבית להר חצרה, יורד בתחילת דרכו צפונה ואז מזרחה אל הערבה הצפונית. בחלקו העליון נובע מעיין עין צפית. הנחל יורד במפל גבוה ומספר מפלים נמוכים יותר, אל חלקו התחתון, עד שפך הנחל לנחל צין.

עד 1956 נקרא הנחל בשמו הערבי. באותה שנה קבעה ועדת השמות הממשלתית את השם "נחל צפית".

באפריל 1975 זוהם הנחל בשפכים שזרמו ממפעל פריקלאס ים המלח.

ב-26 באפריל 2018 אירע אסון נחל צפית, כאשר נערים ונערות מהמכינה הקדם-צבאית בני ציון שטיילו בנחל נסחפו בשיטפון בזק. עשרה מטיילים נהרגו באסון.

==לקריאה נוספת==
* מנחם מרקוס (עורך) מדריך ישראל החדש, כרך 14: הנגב הצפוני, עמ' 178–179.

==קישורים חיצוניים==

* [https://web.archive.org/web/20170102235743/http://www.boker.org.il/meida/negev/maslulim/mslul35/ms35main.htm נחל צפית], באתר של מדרשת שדה בוקר
* [https://www.nakeb.co.il/hike/174 נחל צפית], באתר "נאקב"
* [http://www.geonames.org/293136/nahal%20zafit.html נחל צפית] באתר GeoNames 

==הערות שוליים==

צפית
קטגוריה:שביל ישראל
ויליאם הרטסטון

ויליאם הרטסטון (באנגלית: William Hartston) (נולד ב-12 באוגוסט 1947 בלונדון, בירת אנגליה) הוא שחמטאי ועיתונאי יהודי-בריטי. הוא פרש משחמט תחרותי בשנת 1987 ומאז ידוע כמחבר ספרי שחמט, מציג תוכניות שחמט בטלוויזיה ועיתונאי.

==קורות חיים==
ויליאם הרטסטון נולד בלונדון. הוא למד מתמטיקה באוניברסיטת קיימברידג', התחיל דוקטורט אך לא השלים אותו.

בשנים 1973 ו-1975 הוא זכה באליפות בריטניה. בשנת 1976 הוא ניצח בתחרות בינלאומית בסרייבו. דרגת אמן בינלאומי הוענקה לו בשנת 1973.

בשנות ה-70 של המאה ה-20 הוא התחיל לפרשן שחמט ב-BBC. הוא כתב ספרי שחמט וכתב בדיילי אקספרס.

בשנות ה-80 של המאה ה-20 הוא עסק בפסיכולוגיה תעשייתית.

הרטסטון היה בעלה הראשון של רב אמן לנשים יאנה בלין.

== ויליאם הרטסטון באולימפיאדת השחמט ==
בשנים 1966–1978 השתתף הרטסטון ב-6 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1966|| 3 || אנגליה || ||10 מ-15||6+ 8= 1-||66.7|| 21 קבוצתי, 7 אישי
|-
| 1970||3|| אנגליה || ||12.5 מ-16||11+ 3= 2-||78.1|| 25 קבוצתי, 1 אישי
|-
| 1972||2|| אנגליה ||2420 ||12 מ-17||9+ 6= 2-||70.6|| 17 קבוצתי, 3 אישי
|-
| 1974|| 1 || אנגליה || 2480 ||9.5 מ-18||4+ 11= 3-||52.8|| 10 קבוצתי, 37 אישי
|-
| 1976|| 3 || אנגליה|| 2445 ||6.5 מ-9||5+ 3= 1-||72.2|| 3 קבוצתי, 5 אישי
|-
| 1978|| 4 || אנגליה|| 2475 ||6 מ-9||3+ 6= 0-||66.7|| 12 קבוצתי, 7 אישי
|}

==קישורים חיצוניים==

==משחקים מוסברים (באנגלית) == 

=== 1966 ===
* [https://www.youtube.com/watch?v=fQv-O74ByRM ויליאם הרטסטון מול סבטוזר גליגוריץ'], 5.1.1966, Be Careful when Grabbing A Pawn, Gligorić, it Might be Poisoned!

==הערות שוליים==

קטגוריה:אמנים בין-לאומיים
קטגוריה:שחמטאים יהודים בריטים
קטגוריה:מחברי ספרי שחמט יהודים
קטגוריה:עיתונאים יהודים בריטים
קטגוריה:אלופי בריטניה בשחמט
קטגוריה:אנגלים שנולדו ב-1947
סלבטורה אדמו

אדאמו ב-1964
סלבטורה אדאמו (Salvatore Adamo; נולד ב-1 בנובמבר 1943), המוכר יותר בשם אדאמו, הוא זמר ומוזיקאי בלגי יליד סיציליה. אדאמו שר בצרפתית ובאיטלקית, בגרמנית, בספרדית, ביפנית, ועוד. מכר למעלה מ-100 מיליון עותקים של תקליטים ודיסקים, וידוע בעיקר בזכות בלדות שקטות ולהיטי פופ משנות ה-60 וה-70.

==ביוגרפיה וקריירה מוזיקלית==

אדאמו נולד ב-1943 בקומיזו שבסיציליה, איטליה, הבכור בין שבעת ילדיהם של אנטוניו, כורה פחם, וקונצ'טה. בילדותו היגרו הוריו לבלגיה, לצורכי פרנסה, ושם גדל והתחנך בבית ספר קתולי. בשנות לימודיו בלט בכישרונו המוזיקלי ובגיל 17 זכה במקום הראשון בתחרות שירים של רדיו לוקסנבורג. שנתיים מאוחר יותר, ב-1963 הצליח הלהיט הראשון שלו "בלעדייך אמי (Sans toi, ma mie) שנכלל באלבום מצליח שנמכר במיליוני עותקים. הוא המשיך להקליט ולהופיע ולנפק להיטים שנמכרו במיליוני עותקים, כמו "הלילה" (La Nuit), אינשאללה, השלג נופל, ואחרים.

בשנות ה-80, עם השינויים שחלו בסגנונות המוזיקליים בעולם, דעכה הקריירה של אדאמו. שיריו נחשבו כמשתייכים לדור הישן, וגם בעיות בריאות אילצו אותו לצמצם את עבודתו. במשך כ-15 שנים מיעט להופיע, אך בשנות ה-90 שב ומילא אולמות ביבשת אירופה ובכל רחבי העולם. בסך הכל נמכרו עד היום למעלה מ-100 מיליון אלבומים וסינגלים שלו.

==חייו האישיים==
בסוף שנות ה-60 נשא לאשה את ניקול ונולדו להם שלושה ילדים. אביו, שהיה אמרגנו בתחילת דרכו, מת מטביעה בחוף סיציליה, אליה הגיע לביקור מולדת.

אדאמו נבחר על ידי ארגון יוניצ"ף (ארגון האום למען הילד) לשמש כנציגו, ובמסגרת תפקידו זה ביקר בקוסובו בה התחוללה מלחמה, בבוסניה, בלבנון, בווייטנאם, אפגניסטן, ועוד.

==אדאמו בתרבות הישראלית==
אדאמו נמנה עם הזמרים הבולטים בתרבות הישראלית של שנות ה-60 וה-70. להיטיו דורגו במקומות גבוהים במצעדי הפזמונים, זכו להשמעות רבות ברדיו, ונוגנו במסיבות הריקודים של השנים ההן. גם בעשורים הבאים המשיכו להיטיו להתנגן מעל גלי האתר והיו לפריטים חשובים בסמלי תקופת "הסיקסטיז" בישראל.

באוקטובר 1966 ביקר אדאמו בישראל לסיבוב הופעות מעל 7 במות שונות ברחבי הארץ, באצטדיונים ואולמות מלאים במעריצים נלהבים. במהלך ביקורו סייר בעיר ירושלים שהייתה אז מחולקת בין ישראל וירדן. בעקבות הביקור כתב את השיר "אינשאללה" (Inchalla)– שיר המביע תקווה לשלום בין העמים במזרח התיכון. השיר היה לאחד מלהיטיו המוכרים ביותר בארץ ובעולם. להיט אחר שלו, "השלג נופל" (Tombe la neige), היה אף הוא להיט בלתי נשכח שממשיך להיות מושמע מעת לעת בפינות נוסטלגיות. וכמוהם: Amour perdu, Quand les roses, ואחרים.

שנתיים מאוחר יותר, ב-1968, ביקר שוב בישראל.

==קישורים חיצוניים==

* 

* [http://jpress.org.il/Olive/APA/NLI_heb/SharedView.Article.aspx?href=DAV%2F1966%2F10%2F20&id=Ar00603&sk=1E57EB9D אדאמו, הרומנטיקן של תקופת ה"יה...יה" דבר, 20 באוקטובר 1966]
* [https://www.haaretz.co.il/misc/1.714851 שיבתו של אדאמו, אביחי בקר, הארץ 04.07.2001]

==הערות שוליים==

קטגוריה:בלגים ממוצא איטלקי
קטגוריה:זמרים בלגים
קטגוריה:זמרים השרים בצרפתית
קטגוריה:זמרים-יוצרים בלגים
קטגוריה:בלגים שנולדו ב-1943
Fight Channel

Fight Channel הוא ערוץ טלוויזיה הנמצא בבעלות קבוצת Fight Channel. הערוץ עוסק בשידור אירועי ספורט של אמנויות לחימה שונות. משרדי הערוץ נמצאים בזאגרב, קרואטיה.

כמו כן מפעיל הערוץ אתר אינטרנט מוביל בתחומו העוסק באמנויות לחימה. בנוסף מפעיל הערוץ גרסת פרימיום בשיטת שלם וצפה ובה משודר תוכן מחוץ ללוח השידורים הרגיל.

בנוסף לשידורים של אירועי ספורט לחימה, משדר הערוץ גם סרטים דוקומנטריים ותוכניות חינוכיות בעניין אמנויות לחימה.

== היסטוריה ==
=== Fight Channel ===
הערוץ החל לפעול ב-28 במאי 2011 לאחר מספר שנות הקמה וגיוס עובדים. וכבר בעונת השידורים הראשונה של הערוץ הוא שידר כמאה שידורים חיים שונים של אירועי ספורט.

כיום משודר הערוץ בקרואטיה, סלובניה, סרביה, מונטנגרו, בוסניה והרצגובינה, ומקדוניה. כמו כן ערוץ הפרימיום משודר בשתי פלטפורמות טלוויזיה קרואטיות.

=== Fight Channel World ===
ב-2013 השיקה הקבוצה המנהלת את הערוץ את הגרסה הגלובלית שלו, הנקראת Fight Channel World. גרסה זו שונה מהערוץ עצמו כיוון שהיא כוללת תוכניות המותאמות לקהל רחב יותר, בעוד הערוץ עצמו מתמקד בעיקר בצופים החיים בדרום-מזרח אירופה. הגרסה הגלובלית של הערוץ משדרת שידורים חוזרים של אירועי ספורט, סרטים תיעודיים, תוכניות חינוכיות וסדרות כתובות. הגרסה הגלובלית החלה את שידורה בתאילנד ביוני 2013.

== ראו גם ==
* 3sat
* Viasat 3
* BNT 1

== קישורים חיצוניים ==
* 

== הערות שוליים ==

קטגוריה:ערוצי טלוויזיה
קטגוריה:קרואטיה: תרבות
קטגוריה:ספורט לחימה
ז'פרסון נסימנטו

ז'פרסון מוריירה נסימנטו (בפורטוגזית: Jefferson Moreira Nascimento; נולד ב-5 ביולי 1988 בקמפו פורמוזו, ברזיל) הוא כדורגלן ברזילאי המשחק בעמדת המגן השמאלי בספורטינג ליסבון.

== קריירת מועדונים ==
ז'פרסון החל את הקריירה שלו במולדתו, שבה הופיע ללא הצלחה רבה עבור "סאו קייטנו", "גוראטינגואטה", "פלמיירס" ו "גרמיו בארוארי". בקיץ 2010 הוא עבר ל"אשטוריל" הפורטוגזית. ב-29 באוגוסט במשחק נגד "מוריירנסה" הוא ערך את הופעת הבכורה שלו בליגת העל הפורטוגלית. ב-2 באוקטובר במשחק נגד "פנאפיאל", הוא הבקיע את השער הראשון שלו עבור הקבוצה החדשה. בסוף העונה, ז'פרסון חזר לברזיל, שם הוא ניסה שוב להגיע להישגים משמעותיים אבל למרות כל המאמצים הוא לא הצליח להתברג כשחקן מרכזי, לא ב"פלומיננסה" ולא ב"נאוטיקו" או בסנטה קרוז.

ב-2012, ז'פרסון חזר לאשטוריל, שם הוא שיחק במשך עונה אחת. בקיץ 2013 הוא חתם על חוזה עם "ספורטינג" מליסבון. ב-18 באוגוסט במשחק נגד "ארוקה" ז'פרסון ערך את הופעת הבכורה שלו בהרכב "האריות". ב-1 במרץ 2014 במשחק נגד "ספורטינג בראגה" הוא הבקיע את השער הראשון מבעיטת עונשין. בעונת הבכורה שלו בליגה, ז'פרסון סיים עם הקבוצה במקום השני אליפות. ב-5 נובמבר במשחק ליגת האלופות נגד "שאלקה 04" הגרמנית, הוא הבקיע שער. ב-2015, הוא זכה עם ספורטינג בגביע הפורטוגזי ובהמשך הושאל לספורטינג בראגה.

== קישורים חיצוניים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני גרמיו בראורי
קטגוריה:כדורגלני פלמיירס
קטגוריה:כדורגלני סאו קייטנו
קטגוריה:כדורגלני ספורטינג ליסבון
קטגוריה:כדורגלני פלומיננסה
קטגוריה:כדורגלני אשטוריל
קטגוריה:ספורטאים ברזילאים בפורטוגל
קטגוריה:ספורטאים זרים בשווייץ
קטגוריה:ברזילאים שנולדו ב-1988
יחסי הונגריה–מלזיה

יחסי הונגריה-מלזיה הם היחסים הדו-צדדיים בין הונגריה לבין פדרציית מלזיה.

== סקירה כללית ==
היחסים הדיפלומטיים בין המדינות כוננו ב-1969. שגרירות מלזיה בבודפשט הוקמה בשנת 1993. השגרירות ההונגרית נסגרה בשנת 2009 בשל משבר כלכלי. למרות זאת, היחסים הדיפלומטיים בין המדינות היו מיוצגים דרך שגרירות הונגריה באינדונזיה.בשנת 2015, נפתחה מחדש השגרירות ההונגרית.

== יחסים כלכליים ==
הונגריה ומלזיה מקיימות שיתוף פעולה מסחרי וכלכלי:

* בשנת 2015, שווי הסחורה שיוצאה ממלזיה להונגריה הגיעה לסך 331 מיליון דולר אמריקאי והיא כללה בעיקר מחשבים, טלפונים, גומי, מחשבונים ועוד. באותה שנה, שווי הסחורה שיוצאה מהונגריה למלזיה הגיעה לסך 152 מיליון דולר אמריקאי והיא כללה בעיקר מחשבים, טורבינות גז, מכוניות, אוכל חיות ועוד.
* בשנת 2014, שווי הסחורה שיוצאה ממלזיה להונגריה הגיעה לסך 262 מיליון דולר אמריקאי והיא כללה בעיקר מחשבים, חלקי מכוניות, טלפונים, מזגנים ועוד. באותה שנה, שווי הסחורה שיוצאה מהונגריה למלזיה הגיעה לסך 144 מיליון דולר אמריקאי והיא כללה בעיקר מחשבים, מכוניות, עץ, תקליטים, אוכל חיות ועוד.

== ייצוג ==

* הונגריה מיוצגת במלזיה על ידי שגרירות בקואלה לומפור, בירת מלזיה.
* מלזיה מיוצגת בהונגריה על ידי שגרירות בבודפשט, בירת הונגריה.

== הערות שוליים ==
אגו (ערוץ)

אגו הוא ערוץ טלוויזיה ישראלי שקהל היעד שלו הוא גברים, הנמצא בבעלות חברת "ענני תקשורת".
לערוץ היה ערוץ אח הנקרא אגו טוטאל.

== היסטוריה ==
הערוץ הושק בשנת 2002 כערוץ טלוויזיה בכבלים המיועד לגברים בגילאי 18–45.

בחודש יוני 2005 השתתף הערוץ במאבק נגד תאונות דרכים ושידר שישה סרטונים שהופקו על ידי האגף לבטיחות בדרכים של צה"ל.

בשנת 2006 התאחד הערוץ עם ערוץ הגיימרים "Game One". לאחר האיחוד נוספה רצועת משחקי מחשב לערוץ.

כיום משדר הערוץ תכנים המסווגים תחת הקטגוריות:
* תכנים בנושא רכב
* תכנים למבוגרים, שמשודרים מאוחר בלילה וחסומים בקוד גישה
* תוכני אקשן
* תכנים בנושא משחקי מחשב
* תכנים בנושאי אמנויות לחימה
* תכנים בנושאי ספורט אקסטרים
* תכנים בנושאי פוקר הימורים

== אגו טוטאל ==
ערוץ אגו טוטאל הוא ערוץ אח שהושק ב-2011 ועלה לשידור ב-yes וב-HOT. הערוץ משדר בעיקר תכנים בנושאי אמנויות לחימה וספורט אקסטרים.

הערוץ סיים את שידוריו בישראל ב-30 בדצמבר 2021.

== קישורים חיצוניים ==
* 
* 
* [http://www.hot.net.il/heb/TV/channels/hotchannels/Ego/%7C%7C דף הערוץ באתר HOT]
* 

== הערות שוליים ==

קטגוריה:ערוצי טלוויזיה ישראליים
ביג יורופיאן בבל צ'יימבר

ביג יורופיאן בבל צ'יימבר (באנגלית: Big European Bubble Chamber; בראשי תיבות: BEBC) הוא גלאי חלקיקים מסוג "תא בועות" ששימש לחקר פיזיקת החלקיקים במרכז לחקר פיזיקת חלקיקים CERN.

בעזרת גלאיי תא בועות גילו פיזיקאים, בשנות הפעולה של גלאים אלו, חלקיקים חדשים שטרם ידעו על קיומם ותרמו רבות להבנה הפיזיקלית בנושא מבנה החומר.

== היסטוריה ==
תמונה של גלאי החלקיקים "ביג יורופיאן באבל צ'אמבר" אשר נמצא בתערוכה בגן המיקרוקוסם בסרן, שווייץ.בנייתו של הגלאי החלה בשנת 1967 על ידי קבוצות מאיגוד גרמני (Heildelberg DESY), איגוד צרפתי (Ecole Polytechnique SACLAY), והמרכז לחקר פיזיקת חלקיקים (CERN). התמונות הראשונות שהופקו בגלאי בשנת 1973, כאשר ה״ביג יורופיאן בבר צ'יימבר״ קיבל לראשונה קרן חלקיקים ממאיץ החלקיקים הפרוטון סינכונטרון (PS).

הגלאי "ביג יורופיאן בבל צ'יימבר" הוצא מכלל פעולה בשנת 1985. בשנות פעילותו סיפק הגלאי 6.3 מיליון תמונות לעשרים ושניים ניסויים הקשורים בנייטרינו או בהדרון. כ-600 מדענים מ50 מעבדות מרחבי העולם לקחו חלק בניתוחם של כ-3000 ק"מ של תמונות סטראו שנוצרו בגלאי.

לאחר שהוצא משימוש הוא מוצג כעת בתערוכה בגן המיקרוקוסמוס ב- CERN.
== מבנה הגלאי ==
גלאי חלקיקים זה בנוי ממיכל מלא במימן נוזלי הנמצא במצב של חימום יתר, כאשר הגלאי נמצא בתוך שדה מגנטי אחיד.
* גוף הגלאי בנוי מנירוסטה
* קוטר הגלאי 3.7 מטרים וגובהו 4 מטרים.
* טמפרטורת הפעלה אופיינית 27K.
* לחץ יתר: 5 אטמוספירות.
* הגלאי מכיל 35 מ"ק נוזלים-מימן נוזלי מחומם, דיוטרום נוזלי או תערובת של ניאון-מימן. (רגישותם של נוזלים אלו מווסתת באמצעות בוכנה ניידת במשקל שתי טונות).

== אופן פעולה ==
תא בועות הוא מיכל מלא נוזלים המצויים בחימום יתר. הרחבת הבוכנה בגלאי, בסנכרון עם קרן חלקיקים טעונים שעוברים בתא, גורמים לירידה מהירה בלחץ הגלאי וכתוצאה מכך הנוזל מגיע לנקודת הרתיחה שלו. במהלך כל הרחבה של הבוכנה החלקיקים הטעונים מייננים את הנוזל לאורך המסלול בו הם עוברים. אנרגיית היינון מרתיחה את הנוזל ובכך גורמת להופעת בועות גז, ואלו יוצרות שובלי בועות המסמנים את מסלולי החלקיקים, על מנת לזהות את סוג החלקיק (טעון במטען כלשהו) התא בועות נמצא בתוך שדה מגנטי בשביל לזהות את סימן המטען וכן את התנע שלו. שובלי הבועות מצולמים על ידי מצלמות סטראו המוצבות על גג הגלאי, התמונות נבדקות על ידי מדענים אשר מחפשים חלקיקים חדשים.

== מידע נוסף ==
התמונות הראשונות מהגלאי תועדו בשנת 1973 כאשר הגלאי, ״ביג יורופיאן בבל צ'יימבר״ BEBC, קיבל לראשונה קרן ממאיץ החלקיקים PS (פרוטון- סינכרוטרון).

לאחר כניסתו של מאיץ החלקיקים הSPS (סופר פרוטון סינכרוטרון) לפעולה, בשנת 1977, התחיל הבבל צ'יימבר לקבל אנרגיות גבוהות יותר של קרני הדרונים וניוטרינו (450GeV) בשל שיפור במקור הקרניים.

== קישורים חיצוניים ==

* [http://library.cern/archives/CERN_archive/guide/experimental_physics/SPS/isabebc אתר הבית של סרן בנושא של גלאי החלקיקים ביג יורופיאן באבל צ'אמבר]

== הערות שוליים ==

קטגוריה:גלאי חלקיקים
קטגוריה:CERN
פי-כושי (חילזון)

פי־כושי (נקרא גם יְפֵה־פֶּה; שם מדעי: Cypraea) הוא סוג של חילזון ימי במשפחת פי-כושיים. בסוג חילזון זה היו בעבר מספר רב של מינים, אך רבים מהם הופרדו לסוגים משלהם. הקונכייה של פי-כושי היא ייחודית למשפחה: הקונכייה העוברית מפותלת כמו שאר הקונכיות, אך כאשר החילזון גדל הקונכייה מכסה לחלוטין את הקונכייה העוברית והצריח בכיפה עבה, כאשר הפתח הוא חריץ צר בבסיסה, שבדרך כלל יש לאורכו מעין "שיניים" משני צידי הפתח. מראה זה העניק לקונכייה את השם "פי כושי". חלקה העליון צבעוני ועשיר בדוגמאות כגון נקודות, פסים, כתמים ועוד. גודלה בינוני: 2.5–5 סנטימטרים בדרך כלל. החילזון עצמו חי בסמוך לשוניות אלמוגים, הוא פעיל בלילה וניזון מאצות.

בשל צבעוניותם והיותם רבים ומצויים, קונכיותיהם מבוקשות מאוד לצורכי אספנות. בעבר שימשו קונכיות של פי-כושי כמטבע במספר תרבויות עתיקות. במשך 4,000 שנה בכל אפריקה, דרום ומזרח אסיה שימשה הקונכייה ככסף. בראשית המאה ה-20 עדיין היה אפשר באוגנדה לשלם מיסים באמצעותה.

== מינים בישראל ==
*פי-כושי פנתרי (Cypraea pantherina) - אילת.

== גלריה ==
<gallery>
File:Cypraea (6477973677).jpg|מגוון קונכיות פי-כושי
File:Cypraea tigris 001.png|איור של חילזון פי-כושי טיגריסי
File:Cowry sp. - Flickr - S. Rae (9).jpg
File:Cowry sp. - Flickr - S. Rae (7).jpg
File:Tiger Cowrie (Cypraea tigris) (6096730797).jpg|פי-כושי טיגריסי
File:Cypraea pantherina - Sudan-3.JPG|קונכיית יפה־פה פנתרי.
</gallery>

== קישורים חיצוניים ==

* 

==הערות שוליים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:חלזונות עילאיים
פייבאק (WWE)

{| class="wikitable" align="left"
|-
! colspan="3" align="center" | פייבאק
|-
! colspan="3" align="center" | מידע
|-
| ארגון || colspan="2" | WWE
|-
| מותג(ים) || colspan="2" | Raw (2017, 2020–היום)סמאקדאון (2020–היום)
|-
| האירוע הראשון || colspan="2" | פייבאק 2013
|}
"פייבאק" (באנגלית: Payback או בעברית: "תגמול") הוא אחד מאירועי השלם וצפה של ארגון ההיאבקות האמריקאי, ה-WWE, ומשודר אחת לשנה בערוץ של ה-WWE Network. האירוע התקיים לראשונה בשנת 2013 כתחליף לאירוע "אין דרך החוצה" בחודש יוני. בשנת 2015 האירוע הוקדם בחודש לחודש מאי. ה-WWE החליפו תאריכים בין פייבאק לחוקי אקסטרים בשנת 2016, כשהאירוע פייבאק התקיים ב-1 במאי, בעוד שהאירוע חוקי אקסטרים התקיים ב-22 במאי, מה שהפך את פייבאק לאירוע ששימש כאירוע הראשון לאחר רסלמניה.

בעקבות הרחבת המותגים לאחר האירוע באטלגראונד של שנת 2016, שנה לאחר מכן האירוע הוקדם שוב לחודש אפריל ושימש לראשונה כאירוע הבלעדי למותג Raw. האירוע היה אמור להיערך בשנת 2018, אך הוחלט לבטלו לאחר שה-WWE הודיעו שכל אירועי השלם וצפה שיתקיימו לאחר רסלמניה 34 יהיו בלעדיים לשני המותגים (גם Raw וגם סמאקדאון). באוגוסט 2020, האירוע חזר למתכונת אירועי השלם וצפה השנתיים.

==תאריכי ואולמות מופעי פייבאק==
{|class="wikitable" style="margin: 0 auto"
|style="background:#FBB; width:2em"|
|אירוע הבלעדי לתוכנית Raw
|}

{| class="wikitable"
|-
! מספר !! שם האירוע !! תאריך האירוע !! עיר ומדינה !! אולם !! הקרב המרכזי
|-
| 1 || פייבאק 2013 || 16 ביוני 2013 || rowspan="2"|רוזמונט, אילינוי || rowspan="2"|אולסטייט ארנה || ג'ון סינה (א) נגד רייבאק בקרב שלושה מדורי גיהנום על אליפות ה-WWE
|-
| 2 || פייבאק 2014 || 1 ביוני 2014 || המגן (דין אמברוז, סת' רולינס ורומן ריינס) נגד אבולוציה (טריפל H, רנדי אורטון ובטיסטה) בקרב הדחות ללא חוקים
|-
| 3 || פייבאק 2015 || 17 במאי 2015 || בולטימור, מרילנד || רויאל פארמס ארנה || סת' רולינס (א) נגד רומן ריינס נגד רנדי אורטון נגד דין אמברוז בקרב מרובע על אליפות ה-WWE העולמית במשקל כבד
|-
| 4 || פייבאק 2016 || 1 במאי 2016 || רוזמונט, אילינוי || אולסטייט ארנה || רומן ריינס (א) נגד AJ סטיילס על אליפות ה-WWE העולמית במשקל כבד
|- style="background:#FBB;
| 5 || פייבאק 2017 || 30 באפריל 2017 || סן חוזה, קליפורניה || SAP סנטר || רומן ריינס נגד ברון סטרומן
|-
| 6 || פייבאק 2020 || 30 באוגוסט 2020 || אורלנדו, פלורידה || אמוויי סנטר || "השד" בריי וויאט (א) נגד רומן ריינס נגד ברון סטרומן בקרב ללא חוקים משולש על האליפות האוניברסלית
|-
! colspan="6" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==
* 

==הערות שוליים==

קטגוריה:מופעי ה-WWE
יחסי מלזיה–צרפת

יחסי מלזיה–צרפת הם היחסים הדיפלומטיים שבין הרפובליקה הצרפתית לבין פדרציית מלזיה.

== היסטוריה ==
היחסים בין המדינות החלו לאחר הכרזת העצמאות של פדרציית מלזיה ב-1957. שגריר מלזיה בצרפת ביקר בפריז בשנת 1959. במהלך כהונות ז'אק שיראק ומהתיר מוחמד, היחסים בין המדינות השתפרו משמעותית במיוחד בתחומי הכלכלה, הפוליטיקה ועוד. 

מאז שנות ה-60 של המאה ה-20 העניקה ממשלת צרפת מענקים ומלגות לסטודנטים מלזים בעיקר בתחומי המדע והטכנולוגיה. בעוד שבמלזיה, כ-100 סטודנטים צרפתיים לומדים במלזיה מדי שנה.

צרפת היא אחת מהשותפים הצבאיים הגדולים והעיקריים של מלזיה. צרפת מספקת מדי שנה אספקת ציוד צבאי ושירותים ביטחוניים למלזיה. מאז שנות ה-90 של המאה ה-20, תעשיות צרפתיות החלו לשתף פעולה עם שותפותיהן המלזיות. בשנת 2002, צרפת בנתה שתי ספינות שנשלחו למלזיה ב-2009.

== יחסים כלכליים ==
צרפת ומלזיה מקיימות שיתוף פעולה מסחרי וכלכלי:

* בשנת 2014, שווי הסחורה שיוצאה ממלזיה לצרפת הגיעה לסך 2.39 מיליארד דולר אמריקאי והיא כללה בעיקר מעגלים חשמליים, טלפונים, מזגנים, מחשבים ומוצרי חשמל אחרים ועוד. באותה שנה, שווי הסחורה שיוצאה מצרפת למלזיה הגיעה לסך 3.62 מיליארד דולר אמריקאי והיא כללה בעיקר מטוסים, מסוקים, חלליות, גומי, מעגלים חשמליים ועוד.
* בשנת 2015, שווי הסחורה שיוצאה ממלזיה לצרפת הגיעה לסך 2.22 מיליארד דולר אמריקאי והיא כללה בעיקר טלפונים, מחשבים, מעגלים חשמליים, שמן דקלים ועוד. באותה שנה, שווי הסחורה שיוצאה מצרפת למלזיה הגיעה לסך 1.88 מיליארד דולר אמריקאי והיא כללה בעיקר מעגלים חשמליים, כלי רכב, מסוקים, מטוסים ועוד.

== ייצוג ==

* מלזיה מיוצגת בצרפת על ידי שגרירות בפריז, בירת צרפת.
* צרפת מיוצגת במלזיה על ידי שגרירות ומחלקה בקואלה לומפור, בירת מלזיה.

==קישורים חיצוניים==

== הערות שוליים ==
Hollywood (שיר של מדונה)

Hollywood (בעברית: הוליווד) הוא סינגל של הזמרת מדונה מתוך אלבומה התשיעי, American Life. השיר יצא כסינגל השני מהאלבום ב-27 במאי 2003, על ידי חברות התקליטים האחים וורנר ומאבריק רקורדס. מאוחר יותר, הופיע השיר באלבום האוסף שלה Celebration. הוא נכתב והופק על ידי מדונה ומירווה אחמדזאי.

מבחינה מוזיקלית, השיר הוא שיר דאנס פופ ופולק רוק ומבחינה לירית, הוא מדבר על העל התרבות האמריקאית ותאוות הבצע ומתמקד בהוליווד, קליפורניה, כמקום של כוכבות פופ, חלומות ואשליות. שירתה של מדונה בשיר צוינה "כשל ילדה קטנה". מבחינה מוזיקלית, מפיק השיר מירווה אחמדזאי, ניסה לשמור על פשטותו של השיר ולא לשלב בו כלים רבים מדי.

== ביקורות והצלחה ==
לשיר נעשו מספר רמיקסים על ידי תקליטנים כמו ז'אק לו קונט, The Micronauts, פול אוקנפולד, וגם ויקטור קלדרון אשר יצאו באופן רשמי ברחבי העולם. מבקרי המוזיקה שיבחו את היותו של השיר כקליט, אך מתחו ביקורת על מילות השיר.

השיר לא זכה להצלחה בארצות הברית כאשר לא הצליח להיכנס למצעד הבילבורד הוט 100, אך הצליח להגיע למקום הראשון במצעד שירי הדאנס קלאב ולמקום הרביעי במצעד המכירות. אם כי השיר זכה להצלחה במקומות אחרים בעולם למשל בקנדה הגיעה למקום החמישי והיה לשיר השישי ברציפות של מדונה שמגיע לעשירייה הפותחת במדינה ובנוסף, הגיע למקום הראשון בפינלנד, איטליה, רומניה ולמקום השני בבריטניה. באופן כללי, זכה השיר להצלחה באירופה כאשר הגיע למקום השלישי באירופה הוט 100.

== וידאו קליפ ==
לשיר יצא וידאו קליפ אשר בוים על ידי ז'אן-בטיסט מונדינו ומדגיש את העליות והמורדות של הוליווד. לאחר פרסום הקליפ, הגיש בנו של הצלם הצרפתי גיא בורדין, תביעה פדרלית שהאשימה את מדונה בכך שהעתיקה מעבודתו של אביו והראה סצנות של הקליפ, בדומה לתצלומים של אביו שצולמו בשנות ה-80.

השיר הוצג לראשונה בסיבוב הופעות לקידום האלבום, בגרסה אקוסטית. באוגוסט באותה השנה, היא ביצעה את השיר בטקס ה-VMA בהופעה הידועה עם בריטני ספירס, כריסטינה אגילרה, ומיסי אליוט, בה מדונה נישקה את ספירס ואגילרה על שפתיהן; הופעה שעוררה רעש רב בעולם ונחשבת עד היום לאחד מההופעות הידועות ביותר שהיו בטקס.

== מיקומי שיא ==

== קישורים חיצוניים ==

==הערות שוליים==

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים על לוס אנג'לס
קטגוריה:שירי פולק רוק
קטגוריה:שירי פולקטרוניקה
קטגוריה:סינגלים בהוצאת וורנר רקורדס
הצורך במהירות

הצורך במהירות (Need For Speed) הוא סרט פעולה אמריקאי תלת-ממדי משנת 2014, שבויים על ידי הבמאי סקוט וו ונכתב על ידי ג'ון וג'ורג' גטינס. בסרט מככב אהרון פול כמתחרה במרוצי רחוב בשם טובי מארשל, היוצא למירוץ גורלי נגד דינו ברוסטר (דומיניק קופר), האחראי למות חברו ולהפללתו ברצח. הסרט יצא לאקרנים ב-14 במרץ 2014. הוא זכה לביקורות שליליות מצד המבקרים, אך לביקורות חיוביות מצד הצופים. הוא גרף רווחים של למעלה מ-203 מיליון דולר.

==תקציר העלילה==
טובי מרשל ודינו ברוסטר הם שני יריבים ותיקים על מסלולי המרוצים. כשהם מחליטים לקבוע מרוץ שיכריע מיהו הטוב ביותר, מצטרף אליהם פיט קולמן, גיסו של דינו וחברו הקרוב של טובי. במהלך המירוץ גורם דינו למותו של פיט, אך מפליל בכך את טובי, שנשלח לכלא.

כשטובי יוצא מהכלא, הוא מחליט, בעזרת צוות המוסך שלו, להביס את דינו במירוץ הנחשב ביותר, ולנקות את שמו.

דינו מנסה שוב ושוב להתנקש בטובי, ואף מצליח להרוס את הפורד מוסטנג המיוחדת איתה מתחרה טובי, על מנת למנוע את השתתפותו במירוץ. אמנם, טובי, בעזרת חברתו ג'וליה מצליח להגיע למירוץ, מנצח את דינו באמצעות קוניגסג אגירה ומצליח להוכיח את חפותו ואת אשמתו של דינו ברצח גיסו.

==שחקנים==
* טובי מארשל (אהרון פול), מכונאי רכב מקצועי ומתחרה במרוצי רחוב מפרוורי ניו יורק, שנכלא על רצח שלא ביצע ומחפש לנקום את מותו של חברו.
* דינו ברוסטר (דומיניק קופר), מתחרה מרוצי רחוב מקצועי ויריבו הישיר של טובי שרצח בשוגג את פיט והפליל את טובי ברצח.
* ג'וליה מאדון (אימוג'ן פוטס), מתווכת רכבי יוקרה המתאהבת בטובי.
* פיט קולמן (האריסון גילברטסון), גיסו של דינו וחברו הטוב של טובי.
* בני (מאבריק) ג'קסון (קיד קאדי), חברו של טובי. מטיס מסוק המסייע למרוצי הרחוב בזיהוי ניידות משטרה המכונה בפי החבורה: "שקרן אחד", בשל טענותיו כי הוא יודע להטיס מטוס. במהלך הסרט הוא מוכיח את טענתו כשהוא מטיס מטוס ססנה המסייע לטובי.
* ג'ו פאק (ראמון רודריגז), המכונאי המקצועי במוסכו של טובי. נוהג ברכב מסחרי פורד F-450, המכונה "החיה".
* פין (ראמי מאלק), חבר בצוות של טובי. אחראי על תחום המחשוב והטכנולוגיה.
* מונארך (מייקל קיטון), מיליונר תמהוני ומתבודד המארגן את מרוץ "דה-לאון", אליו מוזמנים ששת נהגי מרוצי-הרחוב הטובים בעולם. המנצח במירוץ נוטל כפרס את רכביהם של חמשת המתמודדים האחרים.
* אניטה קולמן (דקוטה ג'ונסון), אחותו הגדולה של פיט, חברתו לשעבר של טובי וזוגתו של דינו ברוסטר.

==הפקה==
ביולי 2012 הודיעו אולפני דרימוורקס כי יפיקו סרט המבוסס על סדרת המשחקים ניד פור ספיד של חברת Electronic Arts. הסרט תוכן לצאת לאור ב-7 בפברואר 2014, ולאחר מכן נדחה מועד ההפצה ל-14 במרץ 2014.

האחים ג'ורג' וג'ון גטינס כתבו תסריט שהיה מוכן כבר באפריל 2012.

ביולי אותה שנה הוצע התפקיד הראשי תחילה לטיילור קיטש, אך בחודש אוקטובר נבחר לבסוף השחקן אהרון פול לגלם את דמותו של טובי מארשל. האודישן המקורי של פול נערך על דמותו של דינו ברוסטר, אך הבמאי וו, בהמלצת אולפני דרימוורקס ובהמלצת סטיבן ספילברג, החליט להציב אותו כשחקן הראשי.

==קישורים חיצוניים==

* 

==הערות שוליים==

קטגוריה:Need for Speed
קטגוריה:סרטי מרוצי מכוניות
רוברטו פונטנרוסה

רוברטו אלפרדו "אל נגרו" פונטנרוסה (בספרדית: Roberto Alfredo el Negro Fontanarrosa; 26 בנובמבר 1944 – 19 ביולי 2007) היה מאייר ארגנטינאי, אמן קומיקס וסופר. בזכות הקריירה הפורייה שלו היה פונטנרוסה לאחד מאמני הקומיקס המוערכים ביותר בארצו ולסופר נחשב. דמויות קומיקס מפורסמות שיצר הן אינודורו פריירה הגאוצ'ו ובוגי השמנוני - רוצח שכיר.

== ביוגרפיה ==
=== נעוריו ===
פונטנרוסה נולד בעיר רוסאריו, בפרובינציה סנטה פה, בה חי ועבד כל חייו. היה ידוע בכינוי החיבה <span>"הכושי"</span>.

=== הקריירה ===
<blockquote class="" style="">"אנשים אומרים שאני לכל היותר סופר קומי, וזה נכון. לא אכפת לי יותר מדי איך אנשים מגדירים אותי ככותב. אני לא רוצה להיות חתן פרס נובל. אסתפק בכך שיאמרו לי 'התפקעתי מצחוק מהספר שלך.'"
</blockquote>פונטנרוסה החל את הקריירה שלו בכתיבת ואיור רצועות קומיקס, ומאוחר יותר החל לכתוב סיפורים קצרים, במיוחד על כדורגל. הרצועות המוכרות ביותר שלו הן "אינודורו פריירה", שגיבורן הוא גאוצ'ו וכלבו המדבר "מנדיאטה", והרוצח <span>בוגי השמנוני</span> אשר נוצר כפרודיה על <span>הארי המזוהם</span>. רצועות הקומיקס שלו פורסמו בכתבי עת שונים באמריקה הלטינית, בין השאר ב"קלרין" הארגנטינאי, "אל טיאמפו" הקולומביאני, "לה רפובליקה" האורוגוואי, "פרוססו" המקסיקני. רצועות הקומיקס יצאו לאור גם בכמה ספרי אסופות.

תוך כדי קריירת הקומיקס שלו, פונטנרוסה פרסם גם שלושה רומנים ושבעה ספרי סיפורים קצרים, עתירים הן בהומור מעודן והן בהומור בוטה. 

ב-1977 יצרה איתו קשר הלהקה הארגנטינאית המפורסמת " Les Luthiers" (להקת מוזיקה והומור), אשר רצו לשתף איתו פעולה בכתיבת תסריט לסרט בכיכובם של ששת חברי הקבוצה. הסרט אמנם לא יצא לפועל, אך בזכות יוזמה זו פונטנרוסה הפך ליוצר שותף של הלהקה, כתב בדיחות ומצבים קומיים עבורם, ותרם לרוב המופעים שלהם מ-1979 ואילך.

פונטנרוסה היה תסריטאי-שותף בסרט האנימציה "פיירו", ועיצב את כל דמויותיו. הסרט יצא לאקרנים בנובמבר 2007, זמן קצר אחרי מותו של פונטנרוסה. 

ב-26 באפריל 2006 הסנאט הארגנטינאי העניק לו את תואר הכבוד על שם דומינגו פאוסטינו סרמיינטו לכבוד הקריירה שלו ועבור תרומתו לתרבות הארגנטינאית.

=== מחלתו ===
ב-2003 הוא אובחן כחולה בטרשת אמיוטרופית צידית (הידועה גם כמחלת לו גריג) והוגבל לכיסא גלגלים. הוא המשיך לעבוד, ואף השתתף בישיבות הקונגרס הבינלאומי השלישי לשפה הספרדית בשנת 2004, שם נשא הרצאה הומוריסטית הרצאה על מילות טאבו ואת נאום הסיכום. 

ב-18 בינואר 2007 הודיע פונטנרוסה כי לא ימשיך לאייר את רצועות הקומיקס שלו כיוון שאיבד שליטה מלאה על ידו, אך אמר כי ימשיך לכתוב את התסריטים עבור הדמויות שלו.

=== מותו ===
ב-19 ביולי 2007 סבל פונטנרוסה מכשל נשימתי ונלקח לבית חולים. הוא נפטר שם שעה לאחר הגעתו. במסע ההלוויה שלו ובטקס ההלוויה למחרת היום השתתפו אלפי אזרחים, מפשוטי העם ועד סופרים, שחקנים ונציגי הרשויות הפוליטיות. מסע ההלוויה עצר ליד אצטדיון חיגנטה דה ארוז'יטו (ביתה של רוסאריו סנטרל, קבוצה אשר פונטנרוסה היה המעריץ המוכר ביותר שלה) ולאחר מכן המשיך צפונה לבית הקברות "פארקה דה לה אתרנידד" בו נקבר פונטנרוסה.

סוכנויות החדשות ועיתוני המדינה הקדישו טורים מיוחדים למורשתו של פונטנרוסה ולטקס ההלוויה. הממשלה הלאומית הכריזה יום אבל לאומי היום על התרבות הלאומית, ורשויות העיר רוסאריו הורו על הורדת הדגלים לחצי התורן.

==קישורים חיצוניים==

* 

== הערות שוליים ==

קטגוריה:מאיירים
קטגוריה:סופרים ארגנטינאים
קטגוריה:קומיקסאים ארגנטינאים
קטגוריה:ארגנטינאים שנולדו ב-1944
קטגוריה:נפטרים ב-2007